CELEX: 31977R1664
Language: hr
Date: 1977-07-18 00:00:00
Title: Uredba Vijeća (EEZ) br. 1664/77 od 18. srpnja 1977. o zaštitnim mjerama predviđenim u Sporazumu o suradnji i Privremenom sporazumu između Europske ekonomske zajednice i Republike Tunisa

11/Sv. 126
            
            
               HR
            
            
               Službeni list Europske unije
            
            
               13
            
         31977R1664
   
               L 186/13
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 1664/77
   od 18. srpnja 1977.
   o zaštitnim mjerama predviđenim u Sporazumu o suradnji i Privremenom sporazumu između Europske ekonomske zajednice i Republike Tunisa
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 113.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su Sporazum o suradnji između Europske ekonomske zajednice i Republike Tunisa, dalje u tekstu „Sporazum o suradnji”, i Privremeni sporazum (2) potpisani 25. travnja 1976.;
   budući da je za provedbu zaštitnih klauzula i mjera predostrožnosti predviđenih u člancima od 35. do 37. i članku 50. Sporazuma o suradnji i člancima od 27. do 29. i članku 36. Privremenog sporazuma potrebno odrediti detaljna pravila za primjenu uredaba Zajednice, posebno Uredbe Vijeća (EEZ) br. 1439/74 od 4. lipnja 1974. o zajedničkim pravilima uvoza (3) i Uredbe Vijeća (EEZ) br. 459/68 od 5. travnja 1968. o zaštiti od dampinga ili dodjele premija ili subvencija od strane zemalja koje nisu članice Europske ekonomske zajednice (4), kako je zadnje izmijenjena Uredbom (EEZ) br. 2011/73 (5),
   DONIJELO JE OVU UREDBU:
   Članak 1.
   U slučaju postupaka koji bi Zajednicu mogli učiniti podložnom zaštitnim mjerama na temelju članka 37. Sporazuma o suradnji i članka 29. Privremenog sporazuma, Komisija odlučuje, ne dovodeći u pitanje članak 2. ove Uredbe i nakon ispitivanja slučaja na vlastitu inicijativu ili na zahtjev države članice, jesu li dotični postupci u skladu sa Sporazumom.
   Članak 2.
   U slučaju dampinga ili javnih potpora koje bi mogle opravdati primjenu Zajednice mjera predviđenih u članku 35. Sporazuma o suradnji i članku 27. Privremenog sporazuma, o uvođenju antidampinških ili kompenzacijskih carina odlučuje se u skladu s postupkom i detaljnim pravilima utvrđenima u Uredbi (EEZ) br. 459/68.
   Članak 3.
   U slučaju postupaka koji bi mogli opravdati primjenu Zajednice mjera predviđenih u člancima 36. i 50. Sporazuma o suradnji i člancima 28. i 36. Privremenog sporazuma, Vijeće može pod uvjetima određenima u tim člancima usvojiti odgovarajuće zaštitne mjere u skladu s postupkom i detaljnim pravilima utvrđenima u Uredbi (EEZ) br. 1439/74, a posebno njezinom članku 13. stavcima 2. i 3.
   U slučaju hitnosti i pod uvjetima utvrđenima u članku 36. Sporazuma o suradnji i članku 28. Privremenog sporazuma:
   
               —
            
            
               Komisija može usvojiti odgovarajuće zaštitne mjere u skladu s postupkom i detaljnim pravilima utvrđenima u Uredbi (EEZ) br. 1439/74, a posebno njezinom članku 12. stavcima 2. i 3.
            
         
               —
            
            
               svaka država članica može poduzeti privremene zaštitne mjere u skladu s postupkom opisanim u članku 14. stavcima od 1. do 4. Uredbe (EEZ) br. 1439/74 u skladu sa stavcima od 2. do 4. tog članka.
            
         Članak 4.
   1.   Ovom se Uredbom ne isključuje primjena uredaba o zajedničkoj organizaciji poljoprivrednih tržišta ili upravnih odredaba Zajednice ili nacionalnih upravnih odredaba koje iz njih proizlaze ili posebnih uredaba donesenih u skladu s člankom 235. Ugovora za prerađene poljoprivredne proizvode; ona se primjenjuje dodatno.
   2.   Međutim, druga alineja drugog stavka članka 3. se ne primjenjuje na proizvode obuhvaćene takvim uredbama.
   Članak 5.
   Komisija obavješćuje Vijeće za suradnju i Zajednički odbor kako je utvrđeno u članku 37. Sporazuma o suradnji i članku 29. Privremenog sporazuma.
   Članak 6.
   Ova Uredba stupa na snagu na dan nakon dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 1977.
      
         
            Za Vijeće
         
         
            Predsjednik
         
         A. HUMBLET
      
   
   
      (1)  Mišljenje doneseno 8. srpnja 1977. (još nije objavljeno u Službenom listu).
   
      (2)  SL L 141, 28.5.1976., str. 194.
   
      (3)  SL L 159, 15.6.1974., str. 1.
   
      (4)  SL L 93, 17.4.1968., str. 1.
   
      (5)  SL L 206, 27.7.1973., str. 3.